###### Клиенттің ішкі бақылау жүйесі

**Мақсаты:** клиенттің ішкі бақылау жүйесінің құрамы және оларды бағалау әдістері жөнінде ғылыми білімдер жүйесін қалыптастыру

###### Жоспар:

1. Ішкі бақылау жүйесінің (ІБЖ) рөлі мен мәні

2. Ішкі бақылау компоненттері

3. Бақылау ортасы туралы түсінік және оның элементтері

4. Субъектінің тәуекелділігін бағалау үдерісі

###### Дәріс тезистері

Ішкі бақылау 315 «Субъектіні және оның ортасын білу негізінде елеулі бұрмалаулардың тәуекелдігін анықтау мен бағалау» ХАС қарастырылған.

*Ішкі бақылау* – Қаржылық есептіліктің сенімділігіне, әрекеттердің тиімділігіне мен тиістілігіне, сонымен қоса қолданыстағы заңнама мен нормативтік актілерге сәйкестікке қатысты фирманың мақсаттарына жету бойынша ақпараттың дұрыстығын растау үшін басқару өкілеттігіне ие тұлғалар, басшылық пен басқа персонал қуаттайтын ішкі бақылау.

Бақылау ортасы келесі элементтерден тұрады:

*Ақпараттау жəне адалдық пен əдептану құндылықтарды енгізу*. Бақылаулардың тиімділігі оны жасайтын, басқаратын және мониторинг жүргізетін адамдардың адалдық пен әдептану құндылықтарына байланысты.

*Компетенттігі бойынша міндеттемелер*. Компетенттік – маман жұмысын құрастыратын міндеттерді орындауға қажетті білімдер мен дағдылар.

*Өкілетті тұлғалардың қатысуы*. Субъектінің бақылау санасының қалыптасуына өкілетті тұлғалар әсер етеді.

*Басшылық философиясы мен стилі*. Басшылықтың философиясы мен стилі әртүрлі сипаттарды қамтиды.

*Ұйымдастырушы құрылым.* Сәйкесті ұйымдастырушы құрылымда өкілеттік пен жауапкершілік пен тиісті есеп бағдарларының негізгі салаларын қарастырады. Сәйкес жұмыстары мен операциялары өз мөлшері мен си- патына тәуелді болады.

*Өкілеттіктер мен міндеттемелерді тағайындау*. Бұл сәйкесті бизнес-тәжірибелер, біліктілік пен негізгі персонал тәжірибесі мен жауапкершіліктерге қажет ететін ресурстар бойынша саясатынан тұрады.

*Адами ресурстар саясаттары жəне тəжірибелері.* Олар әдетте субъектінің бақылау санасына қатысты негізгі мәселелерді көрсетеді. Мысалы, ең жақсы кәсиби дәрежелі мамандарды–білімі, бұрынғы жұмыс тәжіри- бесі, бұрынғы жетістіктері және шынайылық пен әдептануға сай мінез-қылығының дәлелдеріне назар аудара отырып– жұмысқа алу стандарттары кәсіпорынның білікті және сенім артуға лайық жандарға сүйенетінін көрсетеді.

Бақылауды жүзеге асыру кезінде нормалар мен ережелердің мүмкін болатын барлық бұзушылықтары мен сәйкессіздіктерін есепке алуға, іс-әрекеттер бағдарламасына түзетімдер енгізуге, алдын алумен айналысуға, еңбек дауларын, жанжалдарды, авариялар мен жазатайым оқиғаларды болғызбауға болады.

Элементтері бақылау. Бақылау (басқарудың кез келген сатысы тәрізді) мынадай элементтермен сипатталады: – бақылау субъектісі – бақылауды жүзеге асырушы, – бақылау нәтижелері бойынша шешімдер қабылдау субъектісі, – бақылау объектісі – бақылануға жататын нәрсе, – бақылау нысаны – оған сәйкес бақылау ұйымдастырылатын мәселелер мен критерийлердің жиыны, – бақылаудың мақсаты, – бақылаудың міндеттері, – бақылау ұстанымдары, – бақылау әдістері, – бақылау технологиясы, – бақылау үдерісі. Сондай-ақ ұйымдардың қызметіне бақылау жасау көптеген әрқилы бағыттар бойынша жүзеге асырылуы мүмкін: – техникалық бақылау, – энергетикалық бақылау, – экологиялық бақылау, – санитарлық бақылау, – қаржылық бақылау және т.б.

Ішкі бақылау – оның құрылымдық және аумақтық бөлімшелерінің, ведомстволық бағыныстағы мемлекеттік органдар мен ұйымдардың мемлекеттік орган қабылдаған шешімдерді, сондай-ақ Қазақстан Республикасы заңнамасы талаптарын орындауына мемлекеттік орган жүзеге аыратын бақылау.

Ішкі бақылау жүйесі жəне оның элементтерінің өзге бөлімшеле р қызметіне қалай əсер ететіндігі жөнінде ақпарат беретін кері байланыстың болмауы себеп болады.

Субъектінің ішкі бақылау жүйесінің маңызды сипаттамаларының бірі бақылауды іске асырушы персоналдық біліктілігі болып табылады. Егер қызметкерлер білікті жəне сенімді болса, онда субъектінің бақылау жүйесінің белгілі бір əлсіздігі жағдайында да қаржылық есептеменің сенімділігі қамтамасыз етіледі. Жауапты жəне тиімді жұмыс істеуші персонал шағын тексеру кезінде де бақылаудың жоғары деңгейін қамтамасыз етеді. Егер керісінше болса, бақылаудың кез келген жүйесінің тиімділігі жоққа шығарылады. Сонымен бақылау тиімділігі қызметкерлердің біліктілігі мен сенімділігіне байланысты болады да бақылаудың қажетті элементі ынталандыру мен сыйақы жүйесі болады.

Бақылау құралдарын тиімді жəне сенімді басқару үшін шаруашылық қызметі процесінде экономикалық субъект қызметкерлері қолданатын процедуралар болып табылады. Оларды бақылау əдістері деп те атайды. Олар сан алуан жəне оның қызметіне тəн ерекшеліктермен анықталады. Ішкі бақылаудың кез келген жүйесі абсолютті түрде болмайды, себебі оны ұйымдастыру шығындарына шектеу жүргізіледі. Басқарушылық жұмыста ІБЖ ұйымдастыруға бақылау шараларын іске асыру шығындары мен оларды қолданудан алынатын экономикалық пайданың оңтайлы арақаттынасына болатын үнемділік талаптарын қолдануға болады. Бақылаушараларын іске асыру шығындары іске асыру шығындары осы шаралар беретін экономикалық пайдадан аз болуы керек.

Басшылықтың ішкі бақылауды ұйымдастыруға жауапкершілігі. Қазақстан Республикасының «Бухгалтерлік есеп жəне қаржылық есептілік жөніндегі» заң актісіне сəйкес «Операциялар мен оқиғаларды орындау кезінде заңның орындалуы мен ұйымның бухгалтерлік есебін ұйымдастыруға басшылық жауапты болады». Ішкі бақылау жүйесінің субъект қызметі көлемі мен ерекшелігіне сай келуі, оның ретімен жəне тиімді жұмыс істеуі соған байланысты. Кəсіпорында басшы құрам бар, бірақ олардың мінез-құлық нормасы, жауапкершілігі мен құқығы белгіленбеген, бақылау əдістері анықталмаған жағдайда олардың қызметінің нəтижелерінде тиімділік пен əрекеттілік болмайды. Объектіні басқару оның құрылтайшы құжаттары мен заңдарға сəйкес жүргізіледі. Субъект басқару құрылымы мен шығындарын өзі анықтайды. Субъектінің ұйымдық құрылымын толтыратын, өзара əрекет ететін жəне бір-біріне тəуелді адамдар арасында көлденең жəне тікелей байланыстарының кең желісі қалыптасады. Ол нақты үйлестіру мен реттеуді қажет етеді. Мұнымен алға қойылған мақсаттарға қол жеткізуге бағытталған шешімдер қабылданатын жəне орындалатын басқару жүйелі айналысады. Мысалы, материалдық жəне ақша құжаттарының біртұтастығына, олардың сақталуына, бастапқы құжаттарды жіберу, есепке алу жəне түгендеуге кім жауап беретінін білу үшін бүкіл кəсіпорын шеңберінде жауапкершілікті бөлуге қатысты толық анықтық қажет. Тиімді бақылаудың алғы шарты – ұйымдық құрылым болуында. Осы құрылым қаншалықты, толық жəне бірлескен болса, бақылау тиімділігі соғұрлым жоғары болады. Экономикалық субъект қызметіне қатысушы əр қызметкердің жауапкершілігін орнатып, оның оқу мен аттестациясын ұйымдастыру қажет. Осының бəрі еңбек шарттарында, кадрлар туралы ережелерде жəне т.б. көрсетілуі керек.